ทองคำปิดดิ่ง 31.8 ดอลล์
สัญญาทองคำตลาดนิวยอร์กปิดร่วงลงหนักสุดในรอบ 6 สัปดาห์ 31.8 ดอลล์ หลังตลาดหุ้นนิวยอร์กร่วงหนัก
7 มี.ค. 2555

สัญญาทองคำตลาดนิวยอร์กปิดร่วงลงหนักสุดในรอบ 6 สัปดาห์ 31.8 ดอลล์ หลังตลาดหุ้นนิวยอร์กร่วงหนัก
สัญญาทองคำที่ตลาด COMEX (Commodity Exchange) ส่งมอบเดือนเม.ย.ร่วงลง 31.8 ดอลลาร์ หรือ 1.9% ปิดที่ 1,672.10 ดอลลาร์/ออนซ์ 
ตลาดหุ้นนิวยอร์กปิดร่วงอย่างหนักเมื่อคืนนี้ เนื่องจากนักลงทุนบางส่วนกังวลว่าเจ้าหนี้บางรายอาจคัดค้านข้อตกลงการสวอปหนี้ระหว่างรัฐบาลกรีซและเจ้าหนี้ภาคเอกชน ซึ่งจะทำให้กรีซผิดนัดชำระหนี้ และจะส่งผลกระทบต่อตลาดทั่วโลก
ขณะเดียวกันรัฐบาลจีนประกาศปรับลดเป้าหมายการขยายตัวของผลิตภัณฑ์มวลรวมภายในประเทศ (จีดีพี) ปี 2555 ลงมาอยู่ที่ระดับ 7.5% จากเป้าหมายเดิมที่วางไว้ที่ 8% ซึ่งนับเป็นครั้งแรกที่รัฐบาลจีนได้ปรับลดเป้าหมายการเติบโตทางเศรษฐกิจภายในประเทศ หลังจากที่ได้คงเป้าหมายเอาไว้ที่ 8% มาเป็นเวลา 7 ปีติดต่อกัน ส่งผลให้เกิดความวิตกกังวลเกี่ยวกับการชะลอตัวของเศรษฐกิจโลก